Objava odobrene standardne spremembe specifikacije proizvoda za zaščiteno označbo porekla ali zaščiteno geografsko označbo v sektorju kmetijskih proizvodov in živil iz člena 6b(2) in (3) Delegirane uredbe Komisije (EU) št. 664/2014

(2022/C 492/04)

To obvestilo je objavljeno v skladu s členom 6b(5) Delegirane uredbe Komisije (EU) št. 664/2014 (1).

Obvestilo o odobritvi standardne spremembe specifikacije proizvoda za zaščiteno označbo porekla ali zaščiteno geografsko označbo iz države članice Unije (Uredba (EU) št. 1151/2012)

„Volailles du Maine“

EU št.: PGI-FR-0148-AM01 – 28. september 2022

ZOP ( ) ZGO (X)

1. Ime proizvoda

„Volailles du Maine“

2. Država članica, ki ji pripada geografsko območje

Francija

3. Organ države članice, ki sporoči standardno spremembo

Institut national de l’origine et de la qualité (INAO) Arborial – 12, rue Rol-Tanguy TSA 30003 – 93555 Montreuil Cedex tel. +33 173303800 faks +33 173303804 e-naslov: info@inao.gouv.fr

4. Opis odobrenih sprememb

Spremembe specifikacije proizvoda so opisane v nadaljevanju in se nanašajo na naslednje postavke:

Postavka Opis proizvoda

V zvezi s proizvodi z ZGO je s spremembo predvidena proizvodnja naslednjih dodatnih vrst:

— rumenega piščanca,

— črnega piščanca,

— 100 dni starega piščanca,

— pegatke,

— kopuna in pritlikavega kopuna,

— pulardi,

— race,

— gosi,

— kokoši.

Skupina vložnikov proizvaja te vrste, ki so že dolga leta del proizvodnje na geografskem območju.

Postavka je dopolnjena z merili skladnosti in organoleptičnim opisom za vsako vrsto ali proizvod.

Področje uporabe specifikacije proizvoda je razširjeno na drobovino. Med drobovino spadajo jetra, mlinček in srce. Dovoljena je samo drobovina trupov perutnine, izbranih za ZGO. Dodan je bil seznam meril izbora in načina trženja (ohranjena celovitost, homogena barva, prodaja v sveži ali zamrznjeni obliki).

Postavka Metoda proizvodnje

Ker so bile v specifikacijo proizvoda dodane številne vrste, je bila metoda proizvodnje obširno dopolnjena. Razdeljena je na dva dela, pri čemer se prvi nanaša na mesno perutnino, drugi pa na kokoši nesnice.

Podpostavki 5.1 in 5.5 Uporabljene pasme

Obveznost, da je 90 % prihodnjih plemenskih živali vrste Gallus izvaljenih in vzrejenih na območju, je črtana: gostota valilnic in njihova specializacija rejcem ne omogočata, da se oskrbujejo samo na geografskem območju. Poleg tega je bila dodana preglednica s povzetkom fenotipa za vsako vrsto. Pri mesni perutnini za vse pasme velja, da rastejo počasi ter so prilagojene dolgi reji in reji na pašnih površinah na prostem. Pri kokoših so pasme kmečke in prilagojene prosti reji.

Podpostavki 5.2 in 5.6 Način reje

Način reje „tradicionalna prosta reja“, določen z veljavno specifikacijo proizvoda, je dopolnjen z izrazom „prosta reja – neomejen izpust“. Dodani so pogoji dostopa do pašnih površin: od devete ure zjutraj do mraka za mesno perutnino in od enajste ure dopoldan do mraka za kokoši nesnice. Dodana je tudi preglednica, v kateri sta navedena največja starost za dostop do pašnih površin in najkrajše trajanje reje za vsako vrsto.

Podpostavki 5.3.1 in 5.7.1 Objekti

Ta postavka je bila dopolnjena. Najprej, reja v nepremičnih objektih in z eno jato na objekt je pravilo za vso mesno perutnino in kokoši. Dalje, navedena so podrobnejša posebna merila za ureditev objektov po vrsti.

Za mesno perutnino

Opredeljena je skupna uporabna površina objektov za rejo perutnine na posamezno lokacijo, da se omeji velikost kmetijskih gospodarstev (1 600 m2). Nato je določena največja površina na objekt (480 m2), razen za purane in gosi (500 m2). V preglednici sta opredeljeni širina in višina odprtin po načinu reje „tradicionalna prosta reja“ (najmanj 0,35 m) ali „prosta reja – neomejen izpust“ (najmanj 0,40 m). Pred odprtinami je postavljen najmanj meter širok pločnik. Za piščance in pegatke je treba obvezno namestiti gredi. Dolge so deset metrov pri 100 m2 objekta in so perutnini na voljo najpozneje pri štirih tednih starosti.

Za dopolnitev postavke je dodana preglednica, v kateri je navedena največja gostota živali na objekt:

Največje število živali/m2 v objektu Piščanec 11 Pegatka 13 Puran 6,25 (10 do sedmih tednov) Raca 10 – samice / 8 – samci Gos 5 (10 do šestih tednov)

Za kokoši

Določena je najvišja starost za sprejem kokošk (22 tednov). Navedeno je število kokoši na objekt (največ 6 000 kokoši). Navedena so merila za notranjo in zunanjo ureditev objektov. Objekti so opremljeni z okni, skozi katera lahko sije naravna svetloba, ki jo dopolnjuje umetna svetloba, pri čemer je zagotovljenih največ 16 ur svetlobe na dan in vsaj osem ur nočnega počitka. Izhodne odprtine, širine najmanj štirih metrov pri 100 m2 površine, omogočajo dostop perutnine na pašne površine. Gostota kokoši v objektu je devet kokoši na m2.

Podpostavki 5.3.2 in 5.7.2 Pašne površine

V veljavni specifikaciji proizvoda pašne površine niso bile opisane. Na splošno morajo biti pašne površine travnate in gozdnate s trajnim travinjem. Navedene so podrobnosti o zasaditvi vrst (vrste žive meje, vrste dreves in število), pri čemer se te razlikujejo pri mesni perutnini in kokoših. Za vsako vrsto je navedena najmanjša pašna površina na posamezno žival, pri čemer se ta spremeni od dneva delnega odvzema za perutnino vrste pulard, kopun in pritlikavi kopun. Dodani so obdobje sanitarnega premora, ki ga je treba upoštevati med vsako jato, in pogoji vzdrževanja pašnih površin.

Podpostavki 5.4 in 5.8 Krma

Del o krmi je bil v celoti spremenjen in dopolnjen z razlikovanjem med mesno perutnino in kokošmi.

Za mesno perutnino

Delež žit je zmanjšan s 75 % na 70 % teže krmnega obroka.

Ta prag je dopolnjen s seznamom surovin, ki lahko sestavljajo krmo, ki se poklada. V preglednici je navedena starost perutnine na začetku obdobja pitanja. Nazadnje, dodano je, da se perutnini od četrtega tedna dalje za zobanje dajejo na voljo mineralne snovi, imenovane „grit“ (pesek, pomešan s kamenčki, ki se perutnini razdeljuje za lažje drobljenje krme v mlinčku).

Za kokoši

Ta del je bil dodan. Dodani so najnižja pragova 60 % žit in proizvodov iz žit ter 5 % mineralov ter seznam surovin, dovoljenih v sestavi krme.

Podpostavka 5.9 Pogoji reje, prevoza in zakola

S to podpostavko je nadomeščena postavka Predelava. Dodano je bilo, da mora biti perutnina najmanj pet ur tešča. V skrbi za dobrobit živali je bil rok med odvzemom in zakolom določen na največ 12 ur, pri čemer lahko prevoz traja največ tri ure. Dodano je bilo tudi 30-minutno čakanje v klavnici.

Podpoglavje „Predelava“ je bilo črtano, ker ta ne poteka samo na geografskem območju, črtani pa so bili tudi pogoji pred zakolom. Črtani sta tudi poglavje o usposabljanju rejcev in poglavje o prepovedi vzreje perutnine, ki je ne vzrejajo upravičene skupine.

Postavka Povezava

Poglavje Povezava z geografskim poreklom veljavne specifikacije proizvoda je bilo temeljito preoblikovano. Razdeljeno je v tri dele, ki omogočajo razlikovanje med posebnostmi geografskega območja, posebnostmi proizvoda in vzročno povezavo. Besedilo je jedrnatejše, številne ponazoritve in zgodovinski sklici pa so bili črtani.

Postavka Geografsko območje

Sprememba območja je predvsem posledica upravnih sprememb zaradi združitve ali opustitve občin pri opredelitvi območja v veljavni specifikaciji proizvoda.

V specifikaciji proizvoda je navedeno, da mora reja potekati na geografskem območju in da se začne:

— pri mesni perutnini s prihodom piščančkov, ko so stari največ tri dni,

— pri kokoših s prihodom kokošk v kokošnjak, ko so stare največ 22 tednov.

Postavka Dokazila o poreklu proizvoda z geografskega območja

Dodana sta naslednja dela:

— kategorija gospodarskih subjektov, ki delujejo na geografskem območju,

— identifikacijska prijava za odobritev gospodarskih subjektov pred začetkom zadevne dejavnosti,

— dodana je bila preglednica sledljivosti predhodnih in poznejših faz.

Postavka Označevanje

Sedanji odstavek je črtan in nadomeščen s stavkom, v katerem so navedeni obvezni predpisani elementi.

Poleg tega so bile redakcijske spremembe vključene v naslednje postavke:

V postavki Pristojna služba v državi članici so v skladu z Uredbo (EU) št. 1151/2012 dodani kontaktni podatki nacionalnega inštituta za poreklo in kakovost (Institut national de l’origine et de la qualité – INAO).

V postavki Skupina vložnikov so navedeni kontaktni podatki skupine SYVOL QUALIMAINE in njena pravnoorganizacijska oblika.

V postavki Nadzorni organ so zdaj navedeni kontaktni podatki francoskih organov, pristojnih za nadzor: Institut national de l’origine et de la qualité (INAO) (nacionalni inštitut za poreklo in kakovost) in Direction générale de la concurrence, de la consommation et de la répression des fraudes (DGCCRF) (generalni direktorat za konkurenco, varstvo potrošnikov in preprečevanje goljufij). Ime in kontaktni podatki certifikacijskega organa so dostopni na spletišču INAO in v podatkovni zbirki Evropske komisije.

Postavka Nacionalne zahteve je predstavljena v obliki preglednice z glavnimi točkami, ki jih je treba preveriti, in metodo ocenjevanja.

Enotni dokument za ZGO „Volailles du Maine“ je zdaj sestavljen iz zahtevka za registracijo tega proizvoda, predloženega v skladu s členom 17 Uredbe Sveta (EGS) št. 2081/92.

Ta dokument je bil temeljito preoblikovan v vseh svojih postavkah, da bi ustrezal Prilogi I k Izvedbeni uredbi Komisije (EU) št. 668/2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil.

Odobrene standardne spremembe zato povzročijo spremembo enotnega dokumenta v vseh njegovih postavkah.

Nobena opisana in obrazložena sprememba ne vključuje spremembe imena zaščitene geografske označbe ali spremembe uporabe tega imena, ne more prekiniti povezave iz člena 5(2), točka (b), in ne vodi do novih omejitev pri trženju proizvoda. Te spremembe zato ustrezajo opredelitvi standardne spremembe.

Za to zaščiteno geografsko označbo, registrirano z Uredbo (ES) št. 1107/96 z dne 12. junija 1996, ni bil objavljen enotni dokument, temveč povzetek z glavnimi informacijami, med katerimi so bile pristojne službe države članice, skupina vložnikov, ime proizvoda, vrsta proizvoda in opis specifikacije proizvoda. Navedeni dokument je zato nadomeščen z enotnim dokumentom.

ENOTNI DOKUMENT

„Volailles du Maine“

EU št.: PGI-FR-0148-AM01 – 28. september 2022

ZOP ( ) ZGO (X)

1. Ime

„Volailles du Maine“

2. Država članica ali tretja država

Francija

3. Opis kmetijskega proizvoda ali živila

3.1. Vrsta proizvoda

Skupina 1.1 Sveže meso (in klavnični izdelki)

3.2. Opis proizvoda, za katerega se uporablja ime iz točke 1

Proizvod „Volailles du Maine“ je predstavljen v obliki surovega, svežega ali zamrznjenega mesa:

— trupov (z drobovino ali brez nje),

— razsekanih kosov,

— razrezanih razsekanih kosov,

— drobovine.

Perutnina „Volailles du Maine“ pripada naslednjim družinam in vrstam:

— Gallus: piščanec, pulard, kopun, pritlikavi kopun, kokoš,

— Numida meleagris: pegatka, kopun pegatke,

— Meleagris gallopavo: puran,

— Cairina moschata: raca,

— Anser anser: gos.

Meso „Volailles du Maine“ ustreza mesu perutnine z upogljivim (neokostenelim) vrhom grodnice, ki je pri mesni perutnini primerno za peko v pečici ali v ponvi, ter mesu perutnine s togim (okostenelim) vrhom grodnice, ki je pri kokoših primerno za počasno peko v pokritem pekaču, konzerviranje v lastni masti ali kuhanje.

Lastnosti perutnine „Volailles du Maine“:

— dobra mesnatost,

— trpežne kosti,

— meso je mehko, prsi so dobro razvite, široke, dolge in mesnate, stegna so mesnata, razen pri kokoših.

— Stopnja zamaščenosti: Proizvodnja Stopnja zamaščenosti Piščanec, puran za peko, puran za razsek Tanek sloj maščobe na prsih, hrbtu, stegnih Pegatka Zelo tanek sloj maščobe na prsih, hrbtu, stegnih Kapun, pritlikavi kapun, pulard, kapun pegatke Debel sloj maščobe na prsih, hrbtu, stegnih Gos Zmeren do debel sloj maščobe na prsih, hrbtu, stegnih Raca Zmeren sloj maščobe na prsih, hrbtu, stegnih Kokoš Zmeren sloj maščobe na prsih, hrbtu, stegnih

Perutnina „Volailles du Maine“ ustreza naslednjim merilom kakovosti:

— za trupe: razred A in najmanjša masa: Najmanjša masa trupa brez drobovine (g) Najmanjša masa trupa z odstranjenim črevesjem (g) Piščanec 950 – 81 /84 dni 1 150 – 100 dni 1 300 – 81 /84 dni 1 500 – 100 dni Kokoš 900 – Kopun 2 400 2 900 Pritlikavi kopun 1 600 2 000 Pulard 1 550 1 900 Pegatka 800 1 100 Kopun pegatke 1 300 1 800 Puran za peko 2 300 – samice 3 100 – samci 2 700 – samice 3 600 – samci Puran za razsek 2 800 – samice 4 100 – samci – Raca 1 250 – samice 2 300 – samci 2 900 – samice 1 600 – samci Gos 2 700 3 100

— za razsekane kose in razrezane razsekane kose: razred A in iz trupov, ki so v skladu z najmanjšo maso,

— za drobovino (jetra, mlinček, srce): ohranjena nepoškodovanost, homogena barva.

3.3. Krma (samo za proizvode živalskega izvora) in surovine (samo za predelane proizvode)

Količina krme v fazi pitanja mesne perutnine vsebuje najmanj 70 % žit in proizvodov iz žit glede na porabo, izračunano kot tehtano povprečje.

Pri kokoših krma vsebuje najmanj 60 % žit in proizvodov iz žit ter 5 % mineralov.

3.4. Posebne faze proizvodnje, ki jih je treba izvajati na opredeljenem geografskem območju

Na geografskem območju se izvajajo naslednji postopki: reja perutnine.

3.5. Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6. Posebna pravila za označevanje proizvoda, za katerega se uporablja registrirano ime

Na etiketi sta v istem vidnem polju navedena ime „Volailles du Maine“ in simbol ZGO Evropske unije.

4. Jedrnata opredelitev geografskega območja

Geografsko območje proizvoda „Volailles du Maine“ je določeno s podnebnimi in zgodovinskimi merili. Območje vključuje departmaja Sarthe in Mayenne ter sosednja območja, s katerih voda odteka v porečje reke Maine in vse njene pritoke: Loir, Sarthe in Mayenne ter njihove pritoke.

— Celotna departmaja Sarthe (72) in Mayenne (53).

— Eure-et-Loir (28): — kanton: Nogent-le-Rotrou; — občine: Authon-du-Perche, Beaumont-les-Autels, Béthonvilliers, Chapelle-Guillaume, Chapelle-Royale, Charbonnières Coudray-au-Perche, Frazé, Friaize, La Bazoche-Gouet, Le Thieulin, Les Autels-Villevillon, Les Étilleux, Luigny Miermaigne, Montigny-le-Chartif, Moulhard in Saint-Bomer.

— Indre-et-Loire (37): — kantoni: Château-Renault, Langeais, Saint-Cyr-sur-Loire in Vouvray; — občine: Neuillé-le-Lierre, Noizay, Tours (samo del severno od Loare).

— Loir-et-Cher (41): — kantoni: Montoire-sur-le-Loir, Perche in Vendôme; — občine: Épiais, Oucques La Nouvelle in Rhodon.

— Maine-et-Loire (49): — kantoni: Angers, Angers 2, Angers 3, Angers 4, Angers 5, Angers 6, Angers 7, Beaufort-en-Anjou, Longué-Jumelles, Segré-en-Anjou Bleu in Tiercé; — občine: Bécon-les-Granits, Champtocé-sur-Loire, Erdre-en-Anjou (ozemlje nekdanje občine La Pouèze), Ingrandes-Le Fresne sur Loire, La Possonnière, Les Ponts-de-Cé (samo del severno od Loare), Saint-Augustin-des-Bois, Saint-Georges-sur-Loire, Saint-Germain-des-Prés, Saint-Sigismond, Saumur (samo del severno od Loare) in Val d'Erdre Auxence.

— Orne (61): — kantoni: Alençon, Alençon 1, Alençon 2, Bagnoles de l'Orne Normandie, Bretoncelles, Ceton, Damigny, Écouves, L'Aigle, Mortagne-au-Perche in Tourouvre au Perche; — občine: Aube, Aunou-sur-Orne, Avrilly, Bagnoles de l'Orne Normandie (ozemlje nekdanje občine Saint-Michel-des-Andaines), Beaufai, Beauvain, Belfonds, Boitron, Chahains, Chailloué, Champsecret Domfront en Poiraie, Écorcei, Fay, Godisson, Joué-du-Bois, L'Orée-d'Écouves, La Chapelle-près-Sées, La Chaux, La Ferrière-Béchet, La Ferté Macé, La Lande-de-Goult, La Motte-Fouquet, Le Bouillon, Le Cercueil, Le Champ-de-la-Pierre, Le Ménil-Scelleur, Les Monts d'Andaine, Lonlay-l'Abbaye, Lonlay-le-Tesson, Macé Magny-le-Désert, Mahéru, Méhoudin, Mortrée, Neauphe-sous-Essai, Rai, Rouperroux, Saint-Bômer-les-Forges, Saint-Brice, Saint-Clair-de-Halouze, Saint-Ellier-les-Bois, Saint-Gervais-du-Perron, Saint-Gilles-des-Marais, Saint-Martin-des-Landes, Saint-Martin-l'Aiguillon, Saint-Ouen-le-Brisoult, Saint-Patrice-du-Désert, Saint-Pierre-des-Loges, Saint-Sauveur-de-Carrouges, Saint-Symphorien-des-Bruyères, Sainte-Marguerite-de-Carrouges, Sainte-Marie-la-Robert, Sées in Tanville.

5. Povezava z geografskim območjem

Povezava s poreklom ZGO „Volailles du Maine“ temelji na naravnih in človeških dejavnikih ozemlja regije Maine, kjer se je začela proizvodnja perutnine s posebnimi lastnostmi (kokoši, piščanci, purani, race, pegatke, pulardi, kopuni in gosi). Te lastnosti so omogočile, da si je ta proizvodnja sčasoma ustvarila sloves.

Geografsko območje vključuje departmaja Sarthe in Mayenne ter nekatera sosednja območja teh dveh departmajev. To območje bolj ali manj ustreza zgodovinski regiji Maine.

Geografsko območje ZGO „Volailles du Maine“ je območje, na katerem se stikajo in izmenjujejo različne geološke formacije. Za zahodni del, ki ustreza vzhodnemu robu Armorikanskega masiva, so značilni kisla tla, ki so nastala na predkambrijskem skrilavcu, in rahlo valovit svet. V severnem delu, ki je položnejši, so tla globlja in imajo dobro razpoložljivost vodne zaloge. Vzhodni del, v katerem se Armorikanski masiv križa s sekundarnimi formacijami Pariške kotline, je vmesno območje s peščenimi in apnenčastimi tlemi. Na jugu se nahaja naplavinsko območje, ki je nastalo zaradi goste naravne hidrografske mreže okoli pritokov reke Maine. Nadmorska višina je na splošno med 25 in 100 metrov. Mont des Avaloirs z vrhom na 416 metrih je najvišja točka območja.

Na ozemlju kot celoti sta torej prisotni dve glavni vrsti tal: pretežno kisla tla, ki so zelo ugodna za izkoriščanje naravnih travnikov, in apnenčasta tla, ki so primerna za pridelavo žit.

Za geografsko območje je značilno zmerno podnebje z oceanskim vplivom, razmeroma enakomernimi padavinami (650 do 800 mm/m2) in majhnimi razlikami med letnimi časi. Povprečna mesečna temperatura je enotna in se giblje med 4 in 18 °C. Temperaturne razlike med letnimi časi, pa tudi med dnevom in nočjo, so majhne.

To podnebje, ki je na splošno milo z malo naravnimi ujmami (brez skrajnih temperatur, padavin ali osončenosti), je ugodno za večje zadrževanje perutnine na prostem.

Naravna mreža vodotokov na geografskem območju je gosta. Sestavljajo jo tri velike reke, ki so Mayenne, Sarthe in njen glavni pritok Loir. Območje oskrbujejo z vodo brez tveganja pomanjkanja. Te reke se stekajo v reko Maine severno od Angersa. Maine se steka v Loaro in tako označuje južno mejo območja.

Geografsko območje proizvoda „Volailles du Maine“ je tradicionalno območje mešane rastlinske pridelave in živinoreje, kjer ima perutnina pomembno mesto. Tradicija reje v tej regiji se goji še danes, zanjo pa so značilni zlasti tradicionalno znanje in izkušnje z uporabo pašnih površin kot osrednje točke perutninarstva v regiji Maine. V obdobju pitanja dajo rejci perutnini tako na voljo obsežne travnate in gozdnate površine, na kateri se lahko pase od devete ure zjutraj do mraka. Perutnina se krmi predvsem z žiti. Za praznično perutnino in piščance, starejše od 100 dni, je predvideno tudi dopitanje.

Že v 60. letih prejšnjega stoletja so bili rejci v regiji Maine med pionirji na področju kakovosti perutnine. Pripravljali so specifikacije proizvoda, ki jih je nadziral neodvisni organ za različne vrste perutnine, da bi zadovoljili potrebe mestnih potrošnikov, ki so iskali kakovostno domačo perutnino, nekaj desetletij pozneje pa so dodali še dve proizvodnji: kopune pegatk in pritlikave kopune. Specifikacije proizvoda za „Volailles du Maine“ so že tedaj določale obveznost izhoda perutnine.

Poleg tega so lahko rejci zaradi skromne velikosti kmetij in čred ohranjali povezavo med ljudmi in živalmi. Tako kot njihovi predniki imajo tudi današnji rejci tehnično znanje, ki je potrebno za pravilno rejo. Te izkušnje, pridobljene z leti, so omogočile, da se je skozi čas ohranila proizvodnja kakovostne perutnine, ki se je razvijala in napredovala, da bi se izpolnila družbena pričakovanja, kot je dobrobit živali.

Perutnina „Volailles du Maine“ ima tako koristi od vrste naravnih dejavnikov, ki ji omogočajo, da kar največ uporablja in raziskuje pašne površine na prostem.

Rahlo valoviti relief in večinoma nesušna zemljišča s pretežno kislimi tlemi ustvarjajo pašne površine, ki jih je lahko raziskovati in na katerih lahko perutnina najde dodatno hrano, kot so trava, pa tudi deževniki ali žuželke, ki so prisotni na teh površinah.

Voda, ki jo v zadostni količini oskrbujejo padavine in tudi mreža vodotokov, je na voljo vse leto in omogoča redno pridelavo rastlin in žit, ki so že od nekdaj stalna osnova prehrane perutnine „Volailles du Maine“. Poleg tega je ta stalni vodni vir olajšal in še vedno olajšuje zasaditev trajnic, kot so drevesa in žive meje. Slednje so za perutnino zanimive zaradi raziskovanja pašnih površin Dajejo tudi zavetje na pašni površini in zaščito pred morebitnimi plenilci.

Zmerno podnebje z oceanskim vplivom je ugodno za rast trave skozi vse leto, pa tudi za izhod živali na prosto, ne glede na letni čas, od devete ure zjutraj do mraka.

Za vse vrste perutnine „Volailles du Maine“ so značilni dobra mesnatost, trpežne kosti, mehko meso, dobro razvite, široke, dolge in mesnate prsi ter mesnata stegna (slednje merilo ne velja za kokoši).

Njihova stopnja zamaščenosti omogoča tudi pridobivanje:

— piščancev in puranov s tankim slojem maščobe na prsih, hrbtu in stegnih,

— pegatk z zelo tankim slojem maščobe na prsih, hrbtu in stegnih,

— kopunov, pritlikavih kopunov, pulardov in kuponov pegatke z debelim slojem maščobe na prsih, hrbtu in stegnih,

— gosi z zmernim do debelim slojem maščobe na prsih, hrbtu in stegnih,

— rac in kokoši z zmernim slojem maščobe na prsih, hrbtu in stegnih.

Za piščance, purane, pegatke, kopune, pritlikave kopune, pularde, kopune pegatke, gosi in race z označbo „Volailles du Maine“ so značilni trupi z upogljivim (neokostenelim) vrhom grodnice, za kokoši pa trupi s togim (okostenelim) vrhom grodnice.

Znanje in spretnosti rejcev iz regije Maine so osredotočeni na:

— uporabo počasi rastočih pasem, ki omogočajo dolgo rejo,

— optimizirano upravljanje pašnih površin s perutnino, katere izhod na prosto spodbujajo podnebne razmere in ugodno zunanje okolje,

— krmo na osnovi žit.

Ti starodavni načini reje, ki so prisotni še danes, so bili temelj slovesa perutnine „Volailles du Maine“.

Številni pisci (Racine, Scarron) ali gastronomi (Grimaud de la Reynière, Brillat-Savarin) so tako potrdili kakovost perutnine „Volailles du Maine“. Leta 1668 je Racine, slavni francoski pisatelj, v „Pravdačih“ zapisal: „od repa pa do kljuna oglodal je rejenega kopuna“, vendar kakovost kokoši, piščancev, pitanih z zrnjem, puranov, gosi ... ni zaostajala. Tudi Ludvik XIV., Jean-Baptiste Colbert in Madame de Sévigné so uživali v perutnini.

V 18. in 19. stoletju je bil sloves perutnine iz regije Maine enak slovesu perutnine iz regije Bresse, kar dokazujejo zgodovinski viri.

Med 50. in 80. leti prejšnjega stoletja so v regiji Maine obstajali številni sejmi z živimi živalmi, pri čemer so bili najpomembnejši v Mansu, La Flèchu, Louéju in Château-Gontierju. Ti sejmi, ki so bili zelo znani, so privabljali kupce iz celotne Francije, pa tudi iz sosednjih držav, kot je Belgija.

Proizvodnja perutnine na pašnih površinah na prostem na ozemlju regije Maine še vedno predstavlja 20 % vrednosti kmetijske proizvodnje na tem ozemlju regije Maine, in po drugi strani približno 20 % proizvodnje francoske perutnine z znaki kakovosti in porekla, zaradi česar je eno največjih proizvodnih območij v državi.

Sklic na objavo specifikacije proizvoda

https://info.agriculture.gouv.fr/gedei/site/bo-agri/document_administratif-78268bb4-b7f5-43e3-878e-b93def80193d

(1) UL L 179, 19.6.2014, str. 17.